Binneland gaan swéét dié naweek(Argieffoto) Suid-Afrikaners in veral die binneland moet hulle dié naweek staal vir vrek warm temperature. Die Suid-Afrikaanse Weerdiens het ŉ waarskuwing uitgereik vir hittegolftoestande wat oor die volgende paar dae in Gauteng, die oostelike dele van Noordwes, die oostelike gedeeltes van die Vrystaat, die westelike Bosveld in Limpopo en die westelike dele van Mpumalanga gaan heers. Temperature van diep in die 30’s word vir verskeie plekke voorspel en donderstorms kan plek-plek voorkom. Die baie warm weer gaan na verwagting tot minstens Sondag duur, het die weerdiens gewaarsku. Die weerdiens het mense gemaan om genoeg vloeistof in te neem en te verseker dat vee en troeteldiere toegang tot genoeg water het.